JohanHeinsen/ENO huggingface dataset:
Viborger Samler, 1848-08-24
Udenlandske Efterretninger. Storbritannien og Jrland. London, d. 16de Aug. Efter franske Blade skal det være lykkedes den irske Oprører O'Gorman at undkomme til Havre i Frankerig; efter engelske Beretninger stod han med 7 a 8000 Jnsurgenter imellem Bjergene ved Abbeyfayle, hvor stærke Barricader vare opkastede. Tropperne ile frem for at angribe ham. - Den engelske Hofjournal Gazette meddeler Notificationen om den danske Blokade af Elben, Weseren, og Jahde, ligesom ogsaa af Havnen ved Greifswalde og det østlige Jndløb til Havnen ved Stralsund. For neutrale Postvaketskibe forbeholdes den frie Fart, forudsat, at de ikke føre Krigscontrabande.
Viborger Samler, 1848-08-24
Frankerig. Lovforslaget om de saakaldte concordats amiables er af Nationalforsamlingen udsat i nogle Dage. Denne Beslutning toges i Mødet den 14de Aug. Lovforslaget skulde forebygge de Farer, der true det politiske og borgerlige Liv i Hovedstaden, – Farer, der nødvendigviis maatte følge efter Revolutionen i Februar og den derefter stedfundne Standsning af Forretninger, som bevirkede Jnsolventserklæringer. Efter Lovforslaget skulde de for Øieblikket insolvente Forretningsmænd overdrages Bestyrelsen af deres Anliggender, i det Tilfælde at 2/2 a deres Creditorer, hvis Tilgodehavende repræsenterede 3/4 a Gjældsmassen, tilstode dem ved et Forlig (concordat amiable denne Ret. Forslaget henvistes til Comiteerne for Handelen og Lovgivningen. Handelscomiteen bifaldt Lovforslaget, og foreslog kun nogle practiske Forandringer for at forebygge Misbrug, men den juridiske Comite har afslaaet Forslaget med 10 imod 10 Stemmer og udarbeidet et nyt Forslag, der vel befrier de insolvente Kjøbmænd fra en Bankerots politiske og borgerlige Følger, men der med Hensyn til deres Handelsforretninger opretholder den imod dem i Loven hjemlede Strenghed og tvinger dem til hurtig Liqvidation, under Control af Handels retterne og af Curator, bonorum. Endog Journ. des Deb., der nærmest og fornemmelig repræsenterer de store Banquiers, advarer imod dette Lovforslag, der ingenlunde vil sikkre Handelen imod den frygtelige Crisis. Hvor vigtigt Spørgsmaalet om disse concordats amiables er, indsees af følgende Erklæring: "Det vil om faa Dage vise sig om flere end 7000 Familier skulle ved eet Slag styrtes fra den flittige og vindskibelige Middelstand ned til Proletariatet d. c. om de skulle synke ned til Tigger staven eller opretholdes for at kunne vedblive at drage, Omsorg for deres Familier."
Viborger Samler, 1848-08-24
Efterretningen om at Mehemed Ali er paa Grund af tiltagende Sindssvaghed entlediget fra sin Post som Pascha i Ægypten m. m. stadfæstes. Som hans Succes for har Storherren i Constantinopel udnævnt Jbrahim Pascha.
Viborger Samler, 1848-08-24
Paris, den 16de Aug. Ei alene England har paa ny sluttet sig til Frankerig og gjenoprettet den hjertelige Forstaaelse, men ogsaa Rusland skal have foretaget fredelige Skridt og udtalt ved sin Charge d'affaires Kisseleff i Paris, at Keiser Nicolaus vilde optage meget godt en fransk diplomatisk Agent i St. Petersborg. Og Grunden til at England og Rusland søge Frankerigs Venskab maa eene og alene søges i disse Magters Had imod, og Frygt for Tydsklands Eenhed. Rusland slutter sig til Englands og Frankerigs Protest imod Limburgs Optagelse i det tydske Forbund. Den Mangel paa Kraft, Eenhed og Omsigt, hvormed Tydsklands udenrigske Anliggender ledes, maa opmuntre Tydsklands Rivaler og gjøre dets Venner modløse. Men det Sørgeligste er, at Tydsklands indre Forhold ere i en saadan Tilstand, at man tør forsikkre i Paris, at det preussiske Cabinet har sluttet sig til Tydsklands Modstandere, og at en Note fra Berlin understøtter i Frankfurt de 3 Stormagters Anskuelser. I Nærheden af Nationalforsamlingen staae omtrent 10,000 Md. Tropper med skarpe Patroner. J Forsamlingssalen circulerede den 16de Aug. det Rygte, at Politiet havde opdaget en legitimistisk Sammensværgelse, hvis Formaal gik ud paa at bortføre Gen. Cavaignac- og sprænge Nationalforsamlingen. Efter dette Rygte skulle Ministrene Senard og Marie conspirere imod Cavaignat, der, advaret om deres Jntriguer, skal have beordret at opstille et Troppecorps i Nærheden af Nationalforsamlingen.
Viborger Samler, 1848-08-24
Angaaende de vigtige, fra Jtalien indløbne Efterretninger antager man dog i Paris, at de ikke alvorlig true Fredsunderhandlingerne.
Viborger Samler, 1848-08-24
Jtalien. Fra Bologn i Kirkestaten meldes nemlig under 8de Aug., at en frygtelig Kamp imellem Jndbyggerne i denne Stad og Østerrigerne har fundet Sted, da Østerrigerne forlangte en stor Contribution og Gidsler. Folket, væbnet med store Knive, fordrev Østerrigerne ud af Staden. Som Efterskrift meldes under 9de Aug. om Morgenen, at Østerrigerne beskyde Staden, og at 10 Paladser staae i Flammer. Forstaden er allerede plyndret og lagt i Aske; men Folket er tilsinds at forsvare sig indtil den sidste Blodsdraabe. - Efterretninger fra Piemont melde, at 2500 Østerrigere beskøde fra Montagnola Staden; men at Jndbyggerne i Bologn, forenede med de pavelige Carabiniers, Toldbetjente og Nationalgarden, stormede Montagnola, dræbte 40 Østerrigere, toge 50 Fanger og dreve Østerrigerne - 2500 Md. - ud af deres Stilling. Om Aftenen (den 8de) var Staden illumineret. Næste Morgen vendte Østerrigerne tilbage, men deres Communicationer ere afbrudte.
Viborger Samler, 1848-08-24
Tydskland. Fra Staden Hannover skrives under 14de Aug., at den til den 13de Aug, sammenkaldte Folkeforsamling har fattet den Beslutning at henvende sig, da deres Petition til Kongen ikke blev ændset, med en lignende Petition til den høie tydske Rigsregjering i Frankfurt am Main. Af denne Petition sees, at Hovedanken over Kongen af Hanover og hans Statsministerium støtter sig paa Tilsidesættelsen af Rigs-Krigsministerens, General Peukers, Anordning eller Bud, betræffende den Hylding, der skal ydes Erkehertug Johan som Reichsverweser. – Under saadanne Forhold, og paa Grund af det, Forsamlingen fra det kgl. Ministerium tilstillede, utilfredsstillende Svar erklære vi Jndvaanere i Residentsstaden Hanover, at vi med Hensyn til vort Lands Forhold til vort store, dyrebare Fædreland, hvis Eenhed er det høieste Maal for vor Stræben, tænke anderledes end vor Regjering; vimaae erklære, at vi ere den høie Rigsregjering og Nationalforsamlingen hengivne uden nogensomhelst Jndskrænkning og Betingelse, og at vi med den fuldkomneste Tillid, stole paa, at den høie Rigsmagt vil i sin Viisdom finde Midler til med Alvælde (Allgewalt) at bøie og beseire enhver Modstand, den komme fra hvilkensomhelst Kant, imod Centralmagtens til Tydsklands Hæder, Magt og Storhed, fattede Beslutninger."
Viborger Samler, 1848-08-24
Fra München meldes under 11te Aug., at man af officiel Kilde har erfaret, at hele Ministeriet i Anledning af sammes, ligeoverfor Borgervæbningen og de forenede Corpser lidte Nederlag i Spørgsmaalet om den Hylding, der skal ydes Rigsforstanderen, har indrakt sin Demission til Kongen, der – saa troer man - under de nuværende slibrige Forhold ikke kan bevilge Ministrenes Begjering. Fra mange Sider, hedder det i en Skrivelse fra Berlin af 16de Aug., frygter man for en Forvikling med Frankerig angaaende Limburger=Anliggendet, medens Haabet om en forsonende Overeenskomst i det danske Anliggende tiltager. Maaskee lykkes det dog at ordne hiint som dette, fordi Frankerig dog endnu neppe har at vente Fordele af en Krig.
Viborger Samler, 1848-08-24
Efterretninger fra Ungarn melde, skrives fra Wien under 17de Aug., at det i Banatet ved Verbas er kommet til en Kamp imellem Serberne og Ungarerne, hvori Sidstnævnte skulle have seiret og erobret Serbernes Leir. - De østerrigske Statskasser ere tomme; Finantsministeren har foreslaaet et Laan af 20 Mill. Gylden. Den ungarske Finantsminister Kossuth har formelig forbudet at antage de af den østerrigske Nationalbank i den nyeste Tid emitterede Noter paa 1 a 2 fl., da det østerrigske Finantsministerium har decreteret et lignende Forbud imod de i Omløb satte ungarske Banknoter.
Viborger Samler, 1848-08-24
Reichsverweseren, er den 16de Aug. om Aftenen kommen fra Køln tilbage til Frankfurt.
Viborger Samler, 1848-08-24
Efter Efterretninger af Deutsche Zeit. fra Frankfurt (d. 14de og 15de Aug.) skulle Lord Cowleys Bestræbelser for Afslutningen af en Vaabenstilstand imellem den danske og tydske Hær ikke forblive uden Resultat, saafremt Danmark ikke viser sig halsstarrigt (?). - Der siges, at den franske charge d'affaires har sluttet sig til Lord Cowley for at bevirke en hurtig Bilæggelse af de tydsk danske Differentser. Dette Arrangement vil imidlertid kun da komme hurtig istand, naar Danmark viser sig beredvilligt til at opfylde Tydsklands retfærdige Fordringer. Vel - hedder det i denne opblæste Correspondentefterretningvil Tydskland være tilbøieligt til at række Haanden til Forsoning, men det tør ikke vige fra Det, som dets Jnteresser og dets Ære fordre ligeoverfor de Danskes hidtil udviste Haan.
Viborger Samler, 1848-08-24
Rigsforsamlingens anden Vicepræsident, v. Adrian, har forladt Frankfurt for at gaae som Tydsklands Gesandt til Paris og derfra til London. Han skal være bemyndiget til at meddele det franske og engelske Cabinet, at Centralmagten har fattet den bestemte Beslutning at mægle, for paa en fredelig Maade at ordne det tydsk italienske Spørgsmaal, og at den var beredt til at overtage i Forening med Frankerig og England dette Mediationsværk. Fremdeles skal Herr von Adrian i Centralmagtens Navn officielt anerkjende den franske Republik.
Viborger Samler, 1848-08-24
Fra Hamborg meldes under 19de Aug., at af de derværende Consuler have den engelske og spanske bestemt Afseilingsterminen for deres Nationers Skibe til den 15de Septbr., hvorimod den holl. Consul trænger paa, at de hollandske Skibe skulle afseile inden d. 30te d. M. Forde franske og americanske Consulater er fra dansk Side ingen Termin bleven bestemt.
Viborger Samler, 1848-08-24
Fra Bremen skrives under 18de Aug. i Bremer-Zeit. at paa Forestilling om at Skibene ikke kunne expederes i den fastsatte Frist, er efter Bekjendtgjørelse fra det engelske Consulat Blokaden for udgaaende neutrale Skibe bleven af den danske Commandeur Bille bestemt til den 15de Septbr.
Viborger Samler, 1848-08-24
Jndenlandske Efterretninger. Det har under 21de August d. A. allernaadigst behaget Hs. Majestæt, som "Beviis paa sin allerhøieste Paaskjønnelse af Prinds Christian af Slesvig=Holsten Sønderborg Glücksborg's Troskab mod Kongen og Fædrelandet, samt af den Jver, hvormed Prindsen i Farens Stund er ilet til Fædrelandets Forsvar", at tillægge ham Prædicat af Høihed. (Fædrel.) Paa en af Udenrigsministeren i Julii Maaned dette Aar nedlagt allerunderdanigst Forestilling har det allernaadigst behaget Hans Majestæt at resolvere: at det hidtilværende Departement for de udenlandske Sager herefter benævnes Udenrigsministeriet; at Directeur (Depeche-Secrecair-) Posten, der fortiden er vacant, definitivt inddrages: at Ministeriets Forretninger fordeles mellem 3 Departementssecretairer og en Expeditionssecretair, hvilke fire Secretairer, der iøvrigt ere hverandre sidcordnede, opføres efter deres Tjenestetid i dette Embedsfag og nyde Gage efter samme Regel, at Archivarii Embede, som særskilt Post, inddrages; og at Archivsager tilligemed Registratur, Journal- og Protocolføring, Udstedelse og Visering af Passer, Documenters Legalisation, Copialia m.v. henlægges under et Bureau med en Chef, en Fuldmægtig og 2 Cancellister. (Berl. Td.)
Viborger Samler, 1848-08-24
Under 8de Aug. ere hidtilv. Secretair i Departementet for de udenlandske Sager, Geheimelegationsr. J. H. Sick, Command. af Dr. og Domd., og hidtilværende Chef forExpeditionscontoiret under samme Departement, Geheime legationsraad J. B. Heide, Ridder af Dbr., i Naade og med Pension entledigede fra deres respective Embeder.
Viborger Samler, 1848-08-24
Under f. D. ere de hidtilværende Secretairer i Departementet for de udenlandske Sager, Kammerjunker W. H. Krag, Ridder af Dbr., og Legationsraad A. Skrike, Ridder af Dbr., allernaadigst udnævnte til Departementssecretairer ved Udenrigsministeriet; de hidtilværende Cancellister, Kammerjunker J. Fr. Sick og Kammerjunker G. J. Qvaade, allernaadigst udnævnte, den Første ligeledes til Departementssecretair, den Anden til Expeditionssecretair ved Udenrigsministeriet; hidtilværende Archivarius ved Departementet for de udenlandske Sager, Geheimelegationsraad T. R. Stampe, Ridder af Dbr., allernaadigst udnævnt til Chef for Udenrigsministeriets Bureau; hidtilværende Cancellist, Kammerjunker P. L. de Serene d'Acqueria, til Fuldmægtig ved bemeldte Bureau; hidtilværende Volontair, Cand. phill. C. A. Larsen constitueret som Cancellist paa ældst Gage, og Magister artium Grimur Thomsen allernaadigst udnævnt til Cancellist paa yngst Gage ved samme Bureau.
Viborger Samler, 1848-08-24
De Gesandtskaber, som skulle inddrages ere følgende: Gesandtskabet i Constantinopel, Rio Janeiro og ved de italienske Hoffer, ligeledes General-Consulatet i Marocco. Gesandtskaberne i Brüssel og Haag skulle henlægges under Bestyrelsen af een Ministerresident, hvilket ogsaa skal være Tilfældet med Gesandtskaberne i Madrid og Lissabon. Angaaende den danske Stats fremtidige Repræsentation i Tydskland vil nærmere allerhøieste Bestemmelse blive taget, naar Forholdene der have ordnet sig. (Bl. Td.)"Berl. Tid." meddeler, at Udgifterne til Diplomatien, der paa Budgettet for 1848 ere opførte med 302,559 Rbd. 48 Sk., allerede fra 1ste October d. A. ville blive ned bragte til et Budgetbeløb af 220,967 Rbd. 48 Sk., og at de ved successive Jndskrænkninger, hvoraf endeel snart ville kunne finde Sted, endvidere ville blive reducerede til 185,950 Rbd., altsaa en aarlig Besparelse af 114,500 Rbdlr.
Viborger Samler, 1848-08-24
Marineministeriet har gjennem Escadrechefen, Commandeurcapitain Paludan, modtaget følgende Rapport fra Chefen for Corvetten Najaden", Capitain Krencheel, der med Corvetten Najaden" og 2 Kanonchalupper har Station ved Holnis i Flensborg Fjord: – "Jeg har den Ære at melde Hr. Commandeuren, at jeg imorges (den 17de) Kl. 3 1/2 blev med Corvetten og Kanonbaadene angrebet af 10 a 12 Kanoner, som Fjenden havde opkjørt tæt udenfor Dreien. Efter en meget levende Jld i 1 1/2 Time trak Fjenden sig tilbage. – Officierer og Mandskab have opfyldt deres Pligt complet. Det gjør mig inderlig ondt at maatte rapportere 2 Mand døde, Corvettens brave, flinke Baadsmand Carl Wulff og befaren Matros af 2det sjellandske District Nr. 32 Hans Chr. Hansen, een haardt saaret, sovant Matros af Sjæll. District Nr. 79 Jens Jsaachsen, hvis ene Arm er amputeret, og een let saaret, halvbefaren Matros af Matroscorpset Nr. 206 Nicolai Petersen. De 2 under min Commando værende Kanonbaade Stage og Treschow havde ingen Dræbte eller Saarede.
Viborger Samler, 1848-08-24
Corvetten har ikkun lidt ubetydeligt paa Skrog og Takkel lage, og det vil ikke være nødvendigt at den gaaer til Sønderborg for at reparere."¬
Viborger Samler, 1848-08-24
J Løverdags har man paa Als hørt en heftig Kanonade der antoges at være et gjentaget Angreb af "Najaden paa de fjendtlige Batterier ved Holnis.
Viborger Samler, 1848-08-24
Fregatten Havfruen", comd. af Capt. Christmas, ankom sydfra i Søndags Middag. - Orlogs-Dampskonnert "Geiser, Prlieutn. Krieger, udgik af Nytløb i Mandags Middag.
Viborger Samler, 1848-08-24
Udenfor Elben have de danske Skibe opbragt et Bremer Coffardiskib, ladet med 300 Fade Sukker; det er i Mandags ankommet til Kbhavn.
Viborger Samler, 1848-08-24
Som man hører, agte Flere af dHrr. Ministre at stille sig som Valgcandidater. Da Ministrene allerede, som Regjeringens Repræsentanter, maae deeltage i Nationalforsamlingens Forhandlinger, saa kan det herved kun være deres Hensigt at opnaae et Tillidsvotum. Det forekommer os derfor, at der i de Tilfælde, hvor Ministrene maatte blive valgte, ogsaa maa vælges Suppleanter, da ellers Antallet paa Nationalforsamlingens Medlemmer utilbørligt indskrænkes. Suppleanterne vilde da blive de egentlige Deputerede. (Kbhvnsp.)
Viborger Samler, 1848-08-24
Ved den i Mandags offentlig foretagne Trækning af det 101ste Classelotteries 5te Classe ere de større Gevinster faldne saaledes: i Gevinst paa 8000 Rbd. paa Amben: 60192. 1 dito paa 6,000 Rbd. paa Amben34372. 16 Gevinster paa 1,000 Rbd. paa Amberne: 62348, 36165, 62337, 49286. (J Collectionen heri Viborg vandtes paa Amben 21123 1,000 Rbd. og paa Amben 24165 50 Rbd.) De udkomne Bagtal ere: 123, Efter Efterretninger fra Helsingør af 15de Aug., skriver "Brst.", vare Dagen iforveien Kong Oscar af Sverrig og den preuss. General v. Below ankomne til Malm, og Underhandlinger vare atter aabnede om en Vaabenstilstand imellem Tydskland og Danmark. Man havde Grund til at troe, at Afslutningen vilde paafølge i Løbet af 14 Dage eller 3 Uger. – Efter Udsagne af en Reisende, som den 16de Aug. om Morgenen forlod Kjøbenhavn og samme Dags Eftermiddag Malmø vilde man paa begge Steder vide, at Vaabenstilstanden, allerede var afsluttet.
Viborger Samler, 1848-08-24
Odense, den 21de August. Fra Als ankomne Reisende berette, at den i Rapporten til Marineministeriet nævnte haardtsaarede Matros paa Naaden, er død af den erholdte Qvæstelse. Det var om Natten at Fjenden kjørte sine Kanoner til Stranden for om muligt at overraske Kanonbaadene, der have ligget nærmere ved Land end Corvetten. - J Løverdags holdt General Løvenhielm i Nærheden af Barløse Revne over størstedelen af den paa Fyen liggende svenske Styrke af Jnfanteri, Cavalleri og Artilleri. (Hemp. Av.
Viborger Samler, 1848-08-24
J "Fyens Avis læses fra Redacteur Fischer, dat. Sønderborg, den 17de ds. De fjendtlige Forposter i Sundeved staae temmelig langt inde i Landet ved Ny bel og Baurup; Streifpatrouiller komme ved Leilighed ned indtil vor Kjæde, som har sin gamle Stilling, fra Dyppel Mølle ned imod Alssund. For et Par Dage siden nærmede en saadan Patrouille sig en Morgen saa nær til vore Forposter, at der blev vexlet nogle Skud. En fjendtlig Dragon blev truffen, men hans Kammerater toge ham imellem sig og joge afsted. Efter Sigende skulle omtrent 30,000 Md. tydske Tropper staae i Egnen mellem Aabenraa og Flensborg. General Wrangel har endnu sit Hovedqvarteer i Aabenraa og logerer selv hos Amtmanden paa Slottet. J Aabenraa ere adskillige Borgersønner blevne udtagne til Krigstjeneste, og have erholdt befaling at være marschfærdige paa første Bud. Der skal være udsat en Præmie af 5 Daler Cour. for hver Flygtning, der bringes tilbage.
Viborger Samler, 1848-08-24
Ved de preussiske Kyrasserers Tilfangetagelse undslap Officieren, en Lieutenant Sandrath, som temmelig haardt saaret ankom til Haderslev.
Viborger Samler, 1848-08-24
Fra Kiel meldes under 18de Aug., at den oprørske constituerende Slesw. Holst. Forsamling har udsat sine Møder (efter Alt. Mercur) i 4 Uger, og med Forbehold af yderligere Modaliteter. Det, i det hemmelige Møde den 17de Aug, stillede Andragende om Oprettelsen af en Comitee (Prehn, Balemann og Sammer) antoges. Denne Comitte oplæste den 18de i Forsamlingen sin Beretning, der gik ud paa at Forfatningscomiteen skulde forblive samlet i de 4 Uger, at en af Præsidenten og de tvende Vicepræsidenter (Bargum, Olshausen og Reventlow-Jersbeck) bestaaende Comte skulde i fornødent Tilfælde sammenkalde Forsamlingen for den 15de September, og at Forsamlingen skulde affatte til Reichsverweser en Adresse, hvori den skulde udtale sin Tak for Tydsklands hidtil ydede Hjælp, samt Forsamlingens fremtidige Tillid til Centralmagten. Derimod forlangte Sammer, at Forsamlingen skulde ansee sig for permanent, udtale Nulliteten af enhver, ikke af den selv besluttet yderligere Udsættelse eller Opløsning, udtale fremdeles Vægring af Skatters Erlæggelse i Tilfælde af Jndsættelsen af en Administration, der stred imod Landets Jnteresser (efter en eventuel Opløsning af den provisoriske Regjering). Debatten om disse Andragender begyndte den 18de Kl. 9 om Aftenen, og sammes Resultat var ikke bekjendt Efter en anden Correspondentartikel fra Kiel af 18de Aug., hedder det, at de til Kiel ankomne Regjeringsmedlemmer (Beseler og Reventlou) havde underrettet Forsamlingen. om at Centralmagten paa det indstændigste tilraadte Forsamlingens Prorogering. Motiverne angives ikke, men vel staaer det til at vente, at Forsamlingens Udsættelse er en Betingelse for Vaabenstilstanden, eller ogsaa frygter Centralmagten for Beslutningen af en Ophævelse af Personalutionen, og vil undgaae, at Preussen mulig kunde være beredt til at slutte en Separatfred, i det Tilfælde at Vaabenstilstanden ei antoges. Offre maa derfor bringes Tydsklands Eenhed, og Landdagen tog derefter imod 12 Stemmer den Beslutning at udsætte sine Møder indtil videre.
Viborger Samler, 1848-08-24
Den af 15 Medlemmer bestaaende Forfatningscomitee forbliver samlet. Havde Forsamlingen havt et tilstrækkeligt Antal resolute Mænd i sin Midte, da vilde den i Forgaarsaftes have besluttet et Møde om Natten og pure antaget Forfatningsudkastet, – da havde der været un fait accompli. - Nu maae vi haabe, at den fattede Beslutning vil vise sig at være nødvendig og gavnlig for hele Tydskland, og at Slesvig=Holsten ikke paa ny maa forraades til Danmark. Neppe havde man den 18de Aug. i Rendsborg sikker Formodning om Stænderforsamlingens Udsættelse, førende den samme Dags Aften i Rendsborg afholdte Borgerforsamling endes om en Adresse til den provis. Regjering, hvori det hedder: Vi løbe Fare for at den gamle Tilstand vender tilbage. – Vi tør ikke tie indtil den tydske Nationalforsamling hæver sin Stemme for os. Grebet af Øieblikkets Fare, udtaler Rendsborgs Borgerskab sit indstændige Ønske, at den høie provis. Regjering ville foranledige, at den constitutionelle Landsforsamling ufortøvet sammenkaldes paa ny for at tage Beslutning omForfatningsudkastet. - Den provis. Regjering gav det Svar at den const. Forsamling vel havde udsat sine Møder (sichvertagt) efter Rigsministeriets derom yttrede Ønske, men at den dog hvert Øieblik kunde sammenkaldes af sin Præsident, naar Landets Tilstand fordrede det. Det var ønskeligt ei at berede Centralmagten Vanskeligheder. Man skulde kun berolige sig, vor Sag stod ikke saa slet som man troede og frygtede Tilfældet at være.
Viborger Samler, 1848-08-24
Kiel. Corresp. vil vide, at Hovedpuncterne for Vaabenstilstanden ere: 1, den nuværende provisoriske Regjerings Fratrædelse og Valget af en ny Regjering, ved Kongen af Danmark, af et vist Antal af Rigsforstanderen foreslaaede Slesvig=Holstenere; 2, de tydske Troppers Tilbagetrækning med Undtagelse af 4000 Preussere; 3) den nuværende slesv. holst Hær, tilligemed det indkaldte Mandskab (i Alt c. 16000 Mand), forbliver rustet; 4) de Danske skulle holde Als besat med 3000 Md. - Fremdeles ønskes der, at Landsforsamlingen skal udsættes indtil den 15de September, Redact, von Hostrups Uforskammenhed gaaer saa vidt, at der i Jndholdslisten i Børsenhalles Fredagsnumer den 18de Aug. findes under Rubr. Danmark en egen Underafdeling, betitlet: "Prahlereien."
Viborger Samler, 1848-08-24
Fra Hamborg meldes under 18de Aug., at Senatet sammesteds nu ogsaa har indrømmet, at Ordningen af den ny Forsamling skal finde Sted, uafhængig af Raadet og Borgerskabet.
Viborger Samler, 1848-08-24
J Ribe har man ved et Prøvevalg som første Candidat foreslaaet Cand. juris Alberti i Kjøbenhavn. J de fleste Sogne mellem Ribe, Tøndern og Lygumkloster have Beboerne nu besluttet, hverken at levere Kjørsler eller Korn og Fourage til Fjenden, uagtet de sidste Reqvisitioner vare ledsagede af Trusler om, at Dragoner vilde afhente dem med Magt, dersom Beboerne ikke bragte dem. J Norfardrup Sogn har man allerede tidligere taget samme Beslutning. – Grændsevagterne fra store Andst til Foldingbro staae under det jydske Skarpskyttercorps's Opsigt. Hr. Scheuerlin, af det jagdske Fricorps, er kaldt bort fra Posten ved Gredstedbro, hvor han, navnlig ved at standse Postgangen, viiste, at han enten havde en urigtig Ordre eller at han ikke forstod den. Denne Post er nu ogsaa besat af Skytter.
Viborger Samler, 1848-08-24
Paa Sønderhoe Strand paa Fanø har en Kone nyligen været saa heldig at finde et Stykke Rav af 5 Punds Vægt, der vurderes til 300 Rbd. (Ribe Av.)De indtegnede Vælgeres Antal beløber i Hem, Hindberg og Dølbye Sogne. 71. i Roslev og Ryberg Sogne. 35. i Balling og Volling Sogne . . . 47.